Picha:Tumblr inline n19k9vpY8G1qzzumw (cropped).jpg Jan Koum (alizaliwa Februari 24, 1976) ni mtaalamu wa kompyuta Mmarekani mwenye asili ya Ukraine. Ni mmoja wa waanzilishi na alikuwa Mkurugenzi wa WhatsApp, ambayo ilinunuliwa na Facebook Inc. mnamo Februari 2014 kwa dola za Kimarekani bilioni 19.3. Mwaka 2014, aliingia kwenye orodha ya Forbes ya watu tajiri 400 duniani akishika namba ya 62, akiwa na utajiri unaokadiriwa kuwa bilioni 7.5. Koum alizaliwa Kiev, Ukraine. Ana asili ya Kiyahudi. Alikulia Fastiv, nje ya Kiev, na baadaye akahamia Mountain View, California na mama na bibi yake mwaka 1992, ambapo walipata msaada wa kijamii kwa kupewa nyumba ya vyumba viwili, akiwa na miaka 16. Baba yake alikuwa amepanga kuwafuata Marekani lakini alibaki Ukraine, na kufariki mwaka 1997. Koum na mama yake waliendelea kuwa na mawasiliano naye hadi alipofariki. Mwanzoni mama yake alifanya kazi ya uyaya wakati yeye alikuwa anafanya kazi ya usafi dukani. Mama yake alifariki mwaka 2000 baada ya kuugua ugonjwa wa kansa. Alipokuwa na umri wa miaka 18 Koum alianza kuwa na shauku ya kujua masuala ya kuprogramu kompyuta.